Publication: Magyar Közlöny
Issue: MK-2001-6 (Year: 2001, Number: 6)
Era: 1990-2004
Section: a 7/2001. (I. 17.) FVM rendelethez
Paragraph Index: 1782

f) élő növény, szőlő-, gyümölcs-, díszfaiskolai szaporító- és ültetvényanyag: fa) ültetvényanyag gyökerét alaposan megnedvesített papírba, vattába vagy egyéb nedvességmegőrző anyagba kell burkolni, műanyag fóliába vagy tasakba kell csomagolni, a szárakat össze kell kötni, fb) továbbszaporítási célt szolgáló alapanyagokat, a csomagolást megelőzően metszőollóval — lágyszárú növények esetében éles késsel vagy ollóval — kell a vizsgált növényekről levágni. E növényi részeket műanyag tasakba kell csomagolni, az összekötött növényi részek alsó, kb. 1/3-át alaposan megnedvesített papírba, vattába, vagy egyéb nedvességmegőrző anyagba kell burkolni, fc) kisebb méretű élő növényt, növényi szaporító- és ültetvényanyagot műanyag tasakba kell csomagolni, a gyökereket általában megnedvesített papírba, vattába vagy egyéb nedvességmegőrző anyagba kell burkolni;

Source: https://magyarkozlony.hu/hivatalos-lapok/2bcee367d229f7e9867613d4ed6ad2207b74c085/dokumentumok/af77a479b32bf66351bc692b4ac26933c2470019/letoltes